
Prijedlog





[bookmark: _Hlk526929295]Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), a u vezi s točkom II. stavkom 3. Odluke o osnivanju Savjeta za sprječavanje korupcije („Narodne novine“, br. 31/17., 136/20. i 108/24.), Vlada Republike Hrvatske je na sjednici održanoj _______  donijela





Z A K L J U Č A K





Prihvaća se Izvješće o radu Savjeta za sprječavanje korupcije za 2025. godinu, u tekstu koji je Vladi Republike Hrvatske dostavilo Ministarstvo pravosuđa, uprave i digitalne transformacije aktom, KLASA: 740-02/16-01/25, URBROJ: 514-06-03-01/02-26-244, od 
10. rujna 2026. 



KLASA:
URBROJ:

Zagreb, 	



  PREDSJEDNIK

mr. sc. Andrej Plenković




[bookmark: _Hlk518457560]O B R A Z L O Ž E N J E


[bookmark: _Hlk526425118]Vlada Republike Hrvatske je na svojoj sjednici održanoj 31. ožujka 2017. donijela Odluku o osnivanju Savjeta za sprječavanje korupcije, kao radnog tijela Vlade Republike Hrvatske s ciljem dodatnog jačanja mehanizma praćenja provedbe strateških i provedbenih dokumenata vezanih uz suzbijanje korupcije.

Sukladno točci II. stavku 3. navedene Odluke o osnivanju Savjeta za sprječavanje korupcije, Savjet ima obvezu jednom godišnje izvijestiti Vladu Republike Hrvatske o svom radu. Slijedom toga, Ministarstvo pravosuđa, uprave i digitalne transformacije, koje obavlja stručne i administrativne poslove za rad Savjeta, pripremilo je Izvješće o radu Savjeta za 2025. godinu.

[bookmark: _Hlk105497932]Tijekom 2025. godine Savjet je održao dvije sjednice u punom sastavu i jednu sjednicu u užem sastavu. Bitnu ulogu u intenziviranju provedbe antikorupcijskih aktivnosti imao je upravo Savjet, koji se u okviru dosadašnjeg rada, uz postojeći sustav nadzora provedbe antikorupcijskih dokumenata na razini zakonodavne vlasti, profilirao u ključno tijelo u procesu formiranja i provedbe dokumenata i javnih politika vezanih za borbu protiv korupcije na razini izvršne vlasti, ali uz znatan doprinos predstavnika pravosuđa i udruga civilnog društva. Ujedno je omogućen i nadzor nad provedbom aktivnosti svim zainteresiranim akterima te mogućnost neposredne rasprave o provedivosti zadanih aktivnosti s nositeljima provedbe. 

U kontekstu svoje osnovne zadaće praćenja provedbe nacionalnih dokumenata vezanih za borbu protiv korupcije Savjet je u 2025. godini kontinuirano pratio provedbu svih planiranih aktivnosti u okviru Akcijskog plana za razdoblje od 2025. do 2027. godine. Što se tiče provedbe, rezultati za 2025. godinu pokazuju da je od ukupno 63 planirane aktivnosti, 40 u potpunosti provedeno, 15 djelomično provedeno, dok 8 aktivnosti nije provedeno. Udio provedenih i djelomično provedenih aktivnosti ukupno iznosi 88 %, dok udio neprovedenih aktivnosti iznosi 12 %.

Također, Savjet će i dalje djelovati kao forum za razmjenu mišljenja između nositelja izvršne vlasti, udruga civilnog društva i pravosudne vlasti te omogućiti rasprave iz svih aspekata o pitanjima sprječavanja korupcije koja se pojavljuju u praksi te je osigurao utjecaj navedenih aktera u borbi protiv korupcije prilikom formiranja ideja i formulacije aktivnosti kojima se konkretizira borba protiv korupcije u smislu ostvarenja strateški definiranih ciljeva. 

